ai4bharat/Pralekha huggingface dataset:
দক্ষতাউন্নয়নওশিল্পোদ্যোগমন্ত্রক
কোভিড-১৯ পরবর্তী পর্যায়ে দক্ষতা উন্নয়ন কর্মসূচিতে পরিবর্তন
নয়াদিল্লী, ১৮ সেপ্টেম্বর, ২০২০
জাতীয় দক্ষতা উন্নয়ন নিগমের মাধ্যমে কেন্দ্রীয় দক্ষতা উন্নয়ন ও শিল্পোদ্যোগ মন্ত্রক কোভিড-১৯ লকডাউনের মাঝে ই-স্কিল ইন্ডিয়া প্ল্যাটফর্মে অনলাইন দক্ষতা বৃদ্ধির জন্য বিশেষ জোর দিয়েছে। এর পাশাপাশি কেন্দ্রীয় স্বরাষ্ট্র মন্ত্রক আগামী ২১শে সেপ্টেম্বর থেকে শারীরিকভাবে দক্ষতা প্রশিক্ষণ কার্যক্রম পরিচালনার অনুমতি দিয়েছে। সেই অনুসারে পুনরায় প্রশিক্ষণ কর্মসূচি চালানোর জন্য কেন্দ্রীয় স্বাস্থ্য ও পরিবার কল্যাণ মন্ত্রক স্ট্যান্ডার্ড অপারেটিং প্রসিডিওর জারি করেছে।
প্রধানমন্ত্রী কৌশল বিকাশ যোজনার আওতায় চলতি বছরের ১৭ই মার্চ পর্যন্ত স্বল্প মেয়াদী প্রশিক্ষণের আওতায় ৪২.০২ লক্ষ প্রার্থী প্রশিক্ষণ নিয়েছেন এবং ৩৩.৬৬ লক্ষ প্রার্থী প্রশিক্ষণ ও শংসাপত্র পেয়েছেন। শংসাপত্র পাওয়া প্রার্থীদের মধ্যে ১৭.৫৪ লক্ষ প্রার্থী ইতিমধ্যেই কর্মসংস্থানের সুযোগ পেয়েছেন। এছাড়াও ৪৯.১২ লক্ষ প্রার্থী যারা ইতিমধ্যেই দক্ষতা অর্জন করেছে কিন্তু তাদের এখনও পর্যন্ত শংসাপত্র দেওয়া হয়নি, এই সমস্ত প্রার্থীদের পূর্ববর্তী প্রশিক্ষণের স্বীকৃতি কর্মসূচির আওতায় স্বীকৃতি প্রদানে গুরুত্ব দেওয়া হয়েছে। শংসাপত্র পাওয়া প্রার্থীদের কর্মক্ষেত্রে সুযোগ করে দিতে একাধিক পদক্ষেপ গ্রহণ করা হয়েছে।
আঞ্চলিক দক্ষতা পর্ষদের সহযোগিতায় প্রশিক্ষণ প্রদানকারী/ প্রশিক্ষণ কেন্দ্রগুলিতে রোজগার মেলার আয়োজন করা হয়েছে। প্রশিক্ষণ কেন্দ্রগুলিতে আর্থিক সাহায্যের পরিমান বাড়ানো হয়েছে। প্রার্থীদের ন্যূনতম যোগ্যতার অধিকারী করে তুলতে প্রশিক্ষণ প্রদানকারী/প্রশিক্ষণ কেন্দ্রগুলি এগিয়ে এসেছে, যাতে এই প্রার্থীরা কর্মক্ষেত্রে প্রবেশ করতে পারে তারজন্য উদ্যোগ নিয়েছে। এই প্রশিক্ষণ প্রদানকারী/প্রশিক্ষণ কেন্দ্রগুলি থেকে বহু সংখ্যক প্রার্থী যাতে কর্মসংস্থানের সুযোগ পান তারজন্য লক্ষ্য নির্ধারণ করে দেওয়া হয়েছে।
রাজ্যসভায় লিখিত জবাবে এই তথ্য দিয়েছেন দক্ষতা উন্নয়ন ও শিল্পোদ্যোগ প্রতিমন্ত্রী শ্রী আর কে সিং।
(CG/SS/NS
প্রতিরক্ষামন্ত্রক
সেনাবাহিনীর প্রধানের সিয়াচেন ও পূর্ব লাদাখ সফর
নতুন দিল্লি, ২৭শে এপ্রিল, ২০২১
সেনাবাহিনীর প্রধান জেনারেল এম এম নারাভানে আজ সিয়াচেন ও পূর্ব লাদাখ সফর করেছেন। তিনি সংশ্লিষ্ট অঞ্চলের পরিস্থিতির পর্যালোচনা করেছেন। সেনাবাহিনীর উত্তরাঞ্চলীয় কম্যান্ডের প্রধান লেফটেন্যান্ট জেনারেল ওয়াই কে জোশী এবং ফায়ার অ্যান্ড ফিউরি কর্পের প্রধান লেফটেন্যান্ট জেনারেল পি জি কে মেনন, সফর সঙ্গী হিসেবে তাঁর সঙ্গে রয়েছেন।
জেনারেল নারাভানে সেনাবাহিনীর সদস্যদের সঙ্গে মতবিনিময় করেন। উঁচু পার্বত্য অঞ্চলে প্রতিকূল আবহাওয়ার মধ্যে কর্মরত সদস্যদের দৃঢ়চেতা মানসিকতার তিনি প্রশংসা করেছেন। তাঁকে এই অঞ্চলের নিরাপত্তা পরিস্থিতির বিষয়ে এবং যে কোনো অবস্থার সামাল দিতে প্রস্তুতির সম্পর্কে জানানো হয়েছে। আগামীকাল ২৮শে এপ্রিল তিনি সফর শেষ করবেন।
SDG/CB/SFS
(Visitor Counter : 94
প্রধানমন্ত্রীরদপ্তর
ইউক্রেনের রাষ্ট্রপতির সঙ্গে প্রধানমন্ত্রীর বৈঠক
নয়াদিল্লি, ২০ মে, ২০২৩
প্রধানমন্ত্রী ২০ মে, ২০২৩-এ হিরোশিমায় জি-৭ শিখর সম্মেলনের ফাঁকে সাক্ষাৎ করলেন ইউক্রেনের রাষ্ট্রপতি শ্রী ভলোদেমির জেলেনস্কির সঙ্গে।
প্রধানমন্ত্রী বলেন, ইউক্রেনের সংঘর্ষ সারা বিশ্বের ওপর গুরুত্বপূর্ণ প্রভাব ফেলছে। এতদসত্ত্বেও তিনি জোর দিয়ে বলেছেন যে এটি তাঁর কাছে কোনও রাজনৈতিক বা অর্থনৈতিক বিষয় নয়, এটি মানবিক মূল্যবোধের মানবিকতার বিষয়।
প্রধানমন্ত্রী ভারতীয় ছাত্রদের নিরাপদে দেশে ফেরাতে ইউক্রেনের সহযোগিতার প্রশংসা করেন এবং ওই ছাত্রদের জন্য ভারতে পরীক্ষার আয়োজন করার ইউক্রেনীয় প্রতিষ্ঠানগুলির সিদ্ধান্তকে স্বাগত জানান।
প্রধানমন্ত্রী জানান, আলোচনা এবং কূটনীতির মাধ্যমে সমস্যার সমাধান খুঁজতে ভারত সর্বপ্রকার সহায়তা করবে। তিনি বলেন, পরিস্থিতির সমাধানের জন্য ভারত এবং প্রধানমন্ত্রী ব্যক্তিগতভাবে যথাসাধ্য প্রয়াস চালাবেন।
প্রধানমন্ত্রী বলেন, ভারত ইউক্রেনের মানুষদের মানবিক সাহায্য চালিয়ে যাবে। রাষ্ট্রপতি জেলেনস্কি ইউক্রেনের সাম্প্রতিক পরিস্থিতি সম্পর্কে প্রধানমন্ত্রীকে অবহিত করেন। দুই পক্ষই একে অপরের সঙ্গে যোগাযোগ বজায় রেখে চলার কথা বলেন।
(CG/AP/DM/
যুবওক্রীড়াবিষয়কমন্ত্রক
কেন্দ্রীয় ক্রীড়ামন্ত্রী শ্রী অনুরাগ ঠাকুর দেশে'র ক্রীড়া ক্ষেত্রের উন্নয়নে রোড ম্যাপ তৈরি করতে রাজ্য ও কেন্দ্রশাসিত অঞ্চলের ক্রীড়ামন্ত্রীদের সঙ্গে বৈঠক করবেন
নতুন দিল্লি, ১৯ সেপ্টেম্বর, ২০২১
কেন্দ্রীয় যুব বিষয়ক ও ক্রীড়া মন্ত্রী শ্রী অনুরাগ সিং ঠাকুর আগামীকাল রাজ্য এবং কেন্দ্রশাসিত অঞ্চলের ক্রীড়া মন্ত্রীদের সঙ্গে বৈঠক করবেন । দেশে খেলাধুলার উন্নয়নে আলোচনা করতেই এই বৈঠক আয়োজন করা হয়েছে । টোকিওতে অলিম্পিক এবং প্যারালিম্পিকে সাফল্যের পর শ্রী ঠাকুর রাজ্য এবং কেন্দ্রশাসিত অঞ্চলে কীভাবে ক্রীড়াক্ষেত্রে আরও উন্নয়ন সম্ভব তা নিয়ে আলোচনা করবেন । আগামী দিনে ভারতকে ক্রীড়াক্ষেত্রে বিশ্বের শীর্ষ দেশ হিসেবে গড়ে তুলতেই এই পদক্ষেপ । বৈঠকে যুব বিষয়ক ও ক্রীড়া প্রতিমন্ত্রী নিশীথ প্রামানিক উপস্থিত থাকবেন । কেন্দ্রীয় সরকারের অন্যতম জলকল্যাণমুখী কর্মসূচি হল 'খেলো ইন্ডিয়া' এবং 'ফিট ইন্ডিয়া' । বৈঠকে এই বিষয়গুলি নিয়েও আলোচনা হবে ।
খেলাধুলা রাজ্যের এক্তিয়ারভুক্ত । তবে, গ্রাম ও শহর অঞ্চলকে জুড়ে সামগ্রিকভাবে খেলাধুলার মানোন্নয়নের পাশাপাশি খেলোয়াড়দের শারীরিকভাবে সক্ষম করে তুলতে সরকারের গুরুত্বপূর্ণ ভূমিকা রয়েছে । এক্ষেত্রে তৃণমূল পর্যায় থেকেই প্যারা অ্যাথলিটদের পাশাপাশি ক্রীড়া প্রতিযোগীদেরও সনাক্ত করা সম্ভব । তাই বিদ্যালয় পর্যায়ে খেলাধুলার প্রচার এবং স্কুল গেমস ফেডারেশন অফ ইন্ডিয়া -কে সহযোগিতার বিষয় নিয়েও বৈঠকে আলোচনা হবে । পাশাপাশি রাজ্য ও কেন্দ্রশাসিত অঞ্চলগুলিকে ক্রীড়াবিদদের জন্য নগদ আর্থিক পুরস্কারের তহবিল গঠনে অনুরোধ জানানো হবে । এই আর্থিক তহবিল গঠনের ক্ষেত্রে কেন্দ্র এবং রাজ্য উভয়েই সাহায্য করতে পারে ।
২০১৮ সালে প্রথম খেলো ইন্ডিয়া গেমসের আয়োজন করা হয় । এই প্রতিযোগিতা তৃণমূল পর্যায়ে ক্রীড়াক্ষেত্রে অন্যতম গেম চেঞ্জার হয়ে উঠেছে । সেই থেকে যুবদের নিয়ে বিশ্ববিদ্যালয় এবং শীতকালীন খেলাধুলা সহ খেলো ইন্ডিয়া গেমস আয়োজিত হয়ে আসছে । খেলো ইন্ডিয়া কর্মসূচি রাজ্য ও কেন্দ্রশাসিত অঞ্চলে এমনকি খেলো ইন্ডিয়া স্টেট সেন্টার্স অফ এক্সিলেন্স এবং খেলো ইন্ডিয়া সেন্টার্স এর ক্ষেত্রে একাধিক ক্রীড়া পরিকাঠামোর উন্নতি সাধনে সাহায্য করেছে । বর্তমানে ২৩টি রাজ্য ও কেন্দ্রশাসিত অঞ্চলে ২৪টি কেআইএসসিই এবং ৩৬০টি কেআইসি খোলা হয়েছে । আগামীকালের বৈঠকে শ্রী ঠাকুর এই কেন্দ্রগুলির উন্নয়নের বিষয় নিয়েও পর্যালোচনা করবেন । এমনকী ভবিষতের চাম্পিয়নদের সেরা প্রশিক্ষণের ব্যবস্থা, খেলাধুলায় পরিকাঠামোগত উন্নয়ন, চিকিৎসা সুবিধা সহ একাধিক গুরুত্বপূর্ণ বিষয়ে আলোচনা হবে ।
প্রধানমন্ত্রী শ্রী নরেন্দ্র মোদী ২০১৯ সালে জাতীয় ক্রীড়া দিবসে ফিট ইন্ডিয়া মুভমেন্টের সূচনা করেছিলেন । এরই অঙ্গ হিসেবে ফিট ইন্ডিয়া ফ্রিডম রান, ফিট ইন্ডিয়া মোবাইল অ্যাপ, ফিট ইন্ডিয়া ক্যুইজ প্রতিযোগিতা ইত্যাদির আয়োজন করা হয়েছে। এগুলির বিষয়ে প্রচারের জন্য সংশ্লিষ্ট রাজ্য ও কেন্দ্রশাসিত অঞ্চলের ক্রীড়া মন্ত্রীদের অনুরোধও জানানো হবে ।
CG/SS/RAB
(Visitor Counter : 139
কেন্দ্রীয়মন্ত্রিসভা
জাতীয় লজিস্টিক্স নীতি আজ অনুমোদিত হল কেন্দ্রীয় মন্ত্রিসভার বৈঠকে
নয়াদিল্লি, ২১ সেপ্টেম্বর, ২০২২
প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ জাতীয় লজিস্টিক্স নীতিকে অনুমোদন দেওয়া হল। পণ্য পরিবহণ ক্ষেত্রের জন্য একটি সুসংবদ্ধ নীতিগত খসড়ার রূপরেখা রয়েছে জাতীয় লজিস্টিক্স নীতিটির মধ্যে। পণ্য পরিবহণের বিভিন্ন ক্ষেত্র ও এলাকা চিহ্নিত করার প্রশ্নটিও এর অন্তর্ভুক্ত। প্রধানমন্ত্রী গতি শক্তি জাতীয় মাস্টার প্ল্যান-এর একটি পরিপূরক ব্যবস্থা হিসেবে নীতিটিকে অনুমোদন দেওয়া হল। উল্লেখ্য, প্রধানমন্ত্রী গতি শক্তি জাতীয় মাস্টার প্ল্যান-এর লক্ষ্য হল সুসংহত পরিকাঠামো উন্নয়ন। অন্যদিকে, জাতীয় লজিস্টিক্স নীতির লক্ষ্য হল পণ্য পরিবহণ ক্ষেত্রে দক্ষতা বৃদ্ধির পাশাপাশি মানবসম্পদকে যথাযথভাবে কাজে লাগানো, দক্ষতা বিকাশ এবং নিয়ন্ত্রণমূলক একটি কাঠামো গড়ে তোলা।
প্রযুক্তিগত দিক দিয়ে শক্তিশালী, ব্যয়সাশ্রয়ী এবং নিরন্তর উন্নয়নের উপযোগী এক পণ্য পরিবহণ পরিবেশ ও পরিস্থিতি সম্ভব করে তোলার এক বিশেষ দৃষ্টিভঙ্গি কাজ করেছে জাতীয় লজিস্টিক্স নীতি রচনার ক্ষেত্রে। এই নীতিতে একটি নির্দিষ্ট কর্মপরিকল্পনার ছক কষে দেওয়া আছে। সেইসঙ্গে রয়েছে এক বিশেষ লক্ষ্যমাত্রাও। যেমন, ভারতে পণ্য পরিবহণ ক্ষেত্রের ব্যয় আগামী ২০৩০ সালের মধ্যে বিশ্বের অন্যান্য রাষ্ট্রের পণ্য পরিবহণ প্রকৌশলের সঙ্গে সামঞ্জস্যপূর্ণ করে তোলা, পণ্য পরিবহণ সংক্রান্ত কাজকর্ম আগামী ২০৩০ সালের মধ্যে আরও উন্নত করে তোলার মাধ্যমে এই বিশেষ ক্ষেত্রটির সঙ্গে যুক্ত শীর্ষস্থানীয় ২৫টি দেশের মধ্যে স্থান করে নেওয়া এবং পণ্য পরিবহণ সংক্রান্ত এক উন্নত পরিবেশ গড়ে তুলতে তথ্য ও পরিসংখ্যান-চালিত এক বিশেষ প্রক্রিয়া নিশ্চিত করা।
সরকারি বিভিন্ন মন্ত্রক ও দপ্তরের সঙ্গে দফায় দফায় আলোচনা ও পরামর্শের ভিত্তিতে জাতীয় লজিস্টিক্স নীতিটিকে রচনা করা হয়েছে। শিল্প ও শিক্ষাক্ষেত্রের সঙ্গে যুক্ত সংশ্লিষ্ট পক্ষগুলির সঙ্গেও এ বিষয়ে আলোচনা চালানো হয়। এই নীতির সুফল যাতে সর্বোচ্চ মাত্রায় পাওয়া সম্ভব হয় তা নিশ্চিত করতেও এক বিশেষ পদক্ষেপ নেওয়া হয়েছে। ইউনিফায়েড লজিস্টিক্স ইন্টারফেস প্ল্যাটফর্ম , পণ্য পরিবহণ সম্পর্কিত বিভিন্ন পরিষেবার কাজ সহজতর করে তোলার লক্ষ্যে এক বিশেষ মঞ্চ গঠন, গুদাম তৈরির জন্য ই-হ্যান্ডবুক-এর ব্যবস্থা করা, ‘i-Got’ প্ল্যাটফর্মে পিএম গতি শক্তি ও লজিস্টিক্স সম্পর্কিত প্রশিক্ষণের ব্যবস্থা ইত্যাদিও জাতীয় লজিস্টিক্স নীতির সূচনার সঙ্গে সঙ্গেই চালু করা হয়েছে। বিভিন্ন রাজ্য ও কেন্দ্রশাসিত অঞ্চলগুলিও এই নীতিটির ব্যাপারে বিশেষ আগ্রহ দেখিয়েছে। ১৪টি রাজ্য ইতিমধ্যেই তাদের নিজস্ব রাজ্য লজিস্টিক্স নীতি গড়ে তুলেছে জাতীয় লজিস্টিক্স নীতির অনুসরণে। আরও ১৩টি রাজ্য নিজস্ব লজিস্টিক্স নীতি রচনার বিভিন্ন পর্যায়ে রয়েছে।
এক্ষেত্রে আরও একটি গুরুত্বপূর্ণ বিষয় হল, এই নীতির হাত ধরে ক্ষুদ্র, মাঝারি ও অণু শিল্প সংস্থাগুলি আরও প্রতিযোগিতামুখী হয়ে ওঠার সুযোগ লাভ করবে। কৃষি ও সংশ্লিষ্ট অন্যান্য ক্ষেত্রগুলি তাদের উৎপাদিত পণ্য দ্রুত পরিবহণের ক্ষেত্রেও নানা ধরনের সুযোগ-সুবিধার অধিকারী হবে। বৈদ্যুতিন শিল্পক্ষেত্রগুলির ক্ষেত্রেও একথা প্রযোজ্য। সবচেয়ে বড় কথা, জাতীয় লজিস্টিক্স নীতির মূল লক্ষ্যই হল পণ্য পরিবহণ ক্ষেত্রে বিশ্বস্ততা, নির্ভরযোগ্যতা ও স্বচ্ছতাকে কাজকর্মের প্রতিটি ধাপে মূর্ত করে তোলা।
PG/SKD/DM/
(
রাষ্ট্রপতিরসচিবালয়
রাষ্ট্রপতি ভূমি সম্মান ২০২৩ প্রদান করেছেন
নয়াদিল্লি, ১৮ জুলাই, ২০২৩
রাষ্ট্রপতি শ্রীমতী দ্রৌপদী মুর্মু আজ নতুন দিল্লিতে কেন্দ্রীয় গ্রামোন্নয়ন মন্ত্রক আয়োজিত এক অনুষ্ঠানে ভূমি সম্মান ২০২৩ প্রদান করেছেন। ডিজিটাল ভারত ভূমি সংক্রান্ত নথি আধুনিকীকরণ কর্মসূচির  সর্বাত্মক রূপায়ণের ক্ষেত্রে সাফল্যের স্বীকৃতি স্বরূপ রাজ্যসচিব এবং জেলা শাসকরা তাদের সহকর্মীদের সঙ্গে নিয়ে এই সম্মান গ্রহণ করেন।
অনুষ্ঠানে ভাষণ দিতে গিয়ে রাষ্ট্রপতি বলেন, দেশের সর্বাত্মক উন্নয়নের স্বার্থেই গ্রামোন্নয়নের কাজ ত্বরান্বিত হওয়া দরকার। এই গ্রামোন্নয়নের প্রয়োজনেই প্রাথমিক দরকার ভূমি সংক্রান্ত নথির আধুনিকীকরণ। তার কারণ গ্রামীণ জনসংখ্যার বেশিরভাগ মানুষের জীবন এই ভূমি সম্পদের ওপরই নির্ভরশীল। সার্বিক গ্রামোন্নয়নের স্বার্থে সর্বাত্মক এবং সুসংহত ভূমি পরিচালন ব্যবস্থাপনা অত্যন্ত গুরুত্বপূর্ণ।
রাষ্ট্রপতি বলেন, ডিজিটালিকরণ স্বচ্ছতা নিয়ে আসে। ফলে ভূমি সংক্রান্ত তথ্যের আধুনিকীকরণ এবং ডিজিটালিকরণ দেশের বিকাশের ক্ষেত্রে গভীরভাবে প্রভাব ফেলতে পারে। ভূমি সংক্রান্ত তথ্যের ডিজিটালিকরণ এবং সরকারের বিভিন্ন দপ্তরের সঙ্গে তার সংযোগ সাধন কল্যাণ মূলক কর্মসূচির সফল রূপায়ণেও সাহায্য করে। বন্যা এবং অগ্নিকান্ডের মতো বিপর্যয়ের ক্ষেত্রে কোনো নথির ক্ষয়ক্ষতি হলে বা তা হারিয়ে গেলে এই ডিজিটাল ব্যবস্থা এক বড় সাহায্যকারীর ভূমিকায় দেখা দেয়।
ডিজিটাল ভারত ভূমি তথ্য পরিচালন ব্যবস্থার ক্ষেত্রে ভূমি চিহ্নিতকরণে অনন্য সংখ্যা প্রদানের যে ব্যবস্থা করা হয়েছে তা দেখে রাষ্ট্রপতি সন্তোষ প্রকাশ করেন, কারণ এটা আধার কার্ডের মতোই সার্বিক সহায়ক ব্যবস্থা হিসেবে পরিগণিত হতে পারে। রাষ্ট্রপতি বলেন, এই অনন্য সংখ্যা ভূমির যথাযথ ব্যবহার এবং নতুন কল্যাণমূলক কর্মসূচি তৈরি ও রূপায়ণের ক্ষেত্রে বিশেষভাবে সাহায্য করতে পারে। ভূমি সংক্রান্ত নথিকে এবং নথিভুক্ত তথ্য ই-আদালতের সঙ্গে সংযুক্ত হওয়ায় নানাবিধ সুবিধা রয়েছে। ডিজিটালিকরণের ফলে যে স্বচ্ছতা আসবে তাতে ভূমিকে ঘিরে অনৈতিক এবং বেআইনী কার্যকলাপ বন্ধ করা সম্ভব হবে।
রাষ্ট্রপতি বলেন, বিনামূল্যে এবং সুবিধাজনক পদ্ধতিতে জমি সংক্রান্ত তথ্য পাওয়ার নানাবিধ সুবিধা রয়েছে। উদাহরণ স্বরূপ, জমির সত্ত্বাধিকার নিয়ে আদালতে মামলার দ্রুত নিষ্পত্তি এর মাধ্যমে সম্ভব। তিনি বলেন, আমাদের দেশের জনসংখ্যার একটা বিরাট অংশ এই জমি সংক্রান্ত মামলার সঙ্গে যুক্ত। এর ফলে প্রশাসন এবং বিচার ব্যবস্থার একটা বিরাট সময় এই মামলা-মকদ্দমা নিষ্পত্তিতেই ব্যয় হয়ে যায়। ডিজিটালিকরণের মাধ্যমে এবং তথ্যের সংযুক্তিকরণের ফলে জনসাধারণ এবং প্রাতিষ্ঠানিক উদ্যমকে মামলা-মকদ্দমায় সময় খরচের পরিবর্তে প্রকৃত উন্নয়নের কাজে ব্যবহার করা সম্ভব হবে।
অনুষ্ঠান পর্বে রাষ্ট্রপতির ভাষণ দেখতে
https://static.pib.gov.in/WriteReadData/specificdocs/documents/2023/jul/doc2023718224301.pdf-
এই লিঙ্কে ক্লিক করুন।
CG/AB/NS
(Visitor Counter : 79
ক্রেতা, খাদ্যএবংগণবন্টনমন্ত্রক
এক দেশ এক রেশন কার্ড ব্যবস্থা রূপায়ণকারী ৩৬-তম রাজ্য অসম
নয়াদিল্লী, ২১ জুন, ২০২২
আসাম ৩৬-তম রাজ্য হিসেবে এক দেশ এক রেশন কার্ড ব্যবস্থা রূপায়ণ করেছে। এরফলে দেশের ৩৬টি রাজ্য ও কেন্দ্রশাসিত অঞ্চলে সাফল্যের সঙ্গে এই ব্যবস্থা রূপায়িত হল। পক্ষান্তরে সারা দেশে খাদ্য নিরাপত্তার বিষয়টিও সুনিশ্চিত হচ্ছে। কোভিড-১৯ মহামারীর দরুন গত দু-বছরে জাতীয় খাদ্য সুরক্ষা আইনে ভর্তুকি মূল্যে সুফলভোগীদের কাছে খাদ্যশস্য পৌঁছে দিতে এক দেশ এক রেশন কার্ড ব্যবস্থা গুরুত্বপূর্ণ ভূমিকা পালন করেছে। নিজ রাজ্য থেকে অন্য রাজ্যে যাওয়া মানুষ এরফলে বিশেষভাবে লাভবান হয়েছেন। দেশে নাগরিক-কেন্দ্রিক এ ধরণের ব্যবস্থায় আওতায় ৮০ কোটির বেশি সুফলভোগী এসেছেন। ২০১৯-এর আগস্টে এই ব্যবস্থার সূচনা হয়।
এক দেশ এক রেশন কার্ড ব্যবস্থার উদ্দেশ্য হল জাতীয় খাদ্য সুরক্ষা আইনের সমস্ত সুফলভোগীর ক্ষমতায়ন ঘটিয়ে খাদ্য নিরাপত্তার দিক থেকে আত্মনির্ভর করে তোলা। এই ব্যবস্থায় এক জায়গায় রেশন কার্ড নিয়ে অন্যকোন জায়গার ন্যায্য মূল্যের দোকান থেকেও সহজেই ভর্তুকিপ্রাপ্ত খাদ্যশস্য সংগ্রহ করা যেতে পারে। ২০১৯এর আগস্টে এই ব্যবস্থা শুরু হওয়ার সময় থেকে জাতীয় সুরক্ষা আইনের মাধ্যমে ৪৩ কোটি ৬০ লক্ষ এবং প্রধানমন্ত্রী গরিব কল্যাণ অন্ন যোজনায় লেনদেনের মাধ্যমে ২৭.৮০ লক্ষ মিলিয়ে মোট ৭১ কোটি বহনযোগ্য লেনদেন হয়েছে। এই খাতে প্রায় ৪০ হাজার কোটি টাকা ভর্তুকি দেওয়া হয়েছে। শুধু তাই নয়, কোভিডের সময় অর্থাৎ ২০২০র এপ্রিল থেকে আজ পর্যন্ত প্রায় খাদ্যশস্য বন্টনের ৬৪ কোটি বহনযোগ্য লেনদেন হয়েছে এবং ভর্তুকির পরিমাণ প্রায় ৩৬ হাজার কোটি টাকা। এমনকি বর্তমানে এক দেশ এক রেশন কার্ড ব্যবস্থায় খাদ্যশস্য বন্টনের মাসিক গড় লেনদেনের পরিমাণ প্রায় ৩ কোটি। ইতিমধ্যেই এক দেশ এক রেশন কার্ড ব্যবস্থার সুবিধা গ্রহণে ‘মেরা রেশন’ মোবাইল অ্যাপ চালু হয়েছে। ১৩টি ভাষায় এই অ্যাপ-এর মাধ্যমে সুফলভোগীদের প্রয়োজনীয় তথ্য দেওয়া হয়। ইতিমধ্যেই গুগল প্লে-স্টোর থেকে ২০ লক্ষের বেশিবার এই অ্যাপ ডাউনলোড করা হয়েছে।
PG/BD/NS
(Visitor Counter : 204
জাতীয় নিরাপত্তা পরিষদ সচিবালয়
সন্ত্রাসবাদ সংক্রান্ত বিষয় অনুসন্ধানে ভার্চুয়াল মাধ্যমে কলম্বো সুরক্ষা শীর্ষ সম্মেলন
নতুন দিল্লি, ১৯ এপ্রিল, ২০২২
সন্ত্রাসবাদ সংক্রান্ত বিষয় অনুসন্ধানের ক্ষেত্রে অভিজ্ঞতা ভাগ করে নেওয়ার জন্য ভারতের জাতীয় নিরাপত্তা সংস্থা ১৯ এপ্রিল, ২০২২ ভার্চুয়াল মাধ্যমে কলম্বো নিরাপত্তা শীর্ষ সম্মেলনের আয়োজন করেছিল। ভারত ছাড়াও মালদ্বীপ, মরিশাস, শ্রীলঙ্কা এবং বাংলাদেশের প্যানেলিস্টরা এই ভার্চুয়াল সম্মেলনে যোগ দিয়েছিলেন।
এই সম্মেলনটি ২০২২ -এর ৯-১০ মার্চ মালদ্বীপে অনুষ্ঠিত পঞ্চম এনএসএ- স্তরের বৈঠকে সদস্য দেশগুলি দ্বারা সম্মত হওয়া ২০২২-২৩ বছরের জন্য কলম্বো নিরাপত্তা শীর্ষ সম্মেলনের রোড ম্যাপ ফর কো-অপারেশন এন্ড অ্যাক্টিভিটিস'কে চিহ্নিত করে।
শীর্ষ সম্মেলনে অংশগ্রহণকারীরা তাঁদের নিজ নিজ দেশে সন্ত্রাসবাদ সংক্রান্ত বিভিন্ন চ্যালেঞ্জ নিয়ে আলোচনা করেছেন। এর পাশাপাশি সন্ত্রাসবাদের মামলার বিচার, বিদেশি সন্ত্রাসবাদীদের মোকাবিলা করার কৌশল এবং ইন্টারনেট ও সামাজিক মাধ্যমগুলির অপব্যবহার প্রতিরোধের অভিজ্ঞতার কথা শেয়ার করেছেন। এই ধরনের শীর্ষ সম্মেলনে অন্তর্ভুক্ত দেশগুলি সন্ত্রাসবাদ ও মৌলবাদ সংক্রান্ত মামলার বিচারের বিষয় নিয়ে আলোচনা করে।
কলম্বো নিরাপত্তা শীর্ষ সম্মেলনে অংশগ্রহণকারী দেশগুলি সন্ত্রাসবাদ ও মৌলবাদ মোকাবিলায় সহযোগিতার বিষয়টি নিয়েও পারস্পরিক সম্মত হয়েছেন।
CG/ SB
(Visitor Counter : 161
প্রধানমন্ত্রীরদপ্তর
পুনের সাংসদ গিরিশ বাপাত-এর প্রয়াণে শোক প্রকাশ প্রধানমন্ত্রীর
নয়াদিল্লি, ২৯ মার্চ, ২০২৩
প্রধানমন্ত্রী শ্রী নরেন্দ্র মোদী পুনের সাংসদ গিরিশ বাপাত-এর প্রয়াণে শোক প্রকাশ করেছেন।
একগুচ্ছ ট্যুইটে প্রধানমন্ত্রী বলেছেন;
“শ্রী গিরিশ বাপাতজি ছিলেন একজন অমায়িক এবং কঠোর পরিশ্রমী নেতা। তিনি নিষ্ঠাভরে সমাজসেবার কাজ করেছেন। তিনি মহারাষ্ট্রের উন্নয়নে সামগ্রিকভাবে যুক্ত ছিলেন। বিশেষত পুনের শ্রীবৃদ্ধিতে তাঁর সংযোগ ছিল গভীর। তাঁর প্রয়াণ দুঃখজনক। তাঁর পরিবার এবং সমর্থকদের প্রতি সমবেদনা জানাই। ওঁম শান্তি।”
“শ্রী গিরিশ বাপাতজি মহারাষ্ট্রে বিজেপি-কে গড়ে তুলতে এবং শক্তিশালী করার কাজে গুরুত্বপূর্ণ ভূমিকা পালন করেন। একজন বিধায়ক থাকাকালীন সাধারণ মানুষ তার কাছে যেতে পারতো এবং তিনি জনকল্যাণের বিভিন্ন বিষয়কেও তুলে ধরেন। একজন সক্রিয় মন্ত্রী হিসেবে এবং পরবর্তীকালে পুনের সাংসদ হয়ে তিনি দক্ষতার নজির রেখে গেছেন। তাঁর ভালো কাজ বহু মানুষকে অনুপ্রেরণা জুগিয়ে যাবে।”
(PG/AB/NS
পর্যটনমন্ত্রক
কেন্দ্রীয় পর্যটন মন্ত্রকের উদ্যোগে নির্মিত "দেখো আপনা দেশ" সিরিজে, বিংশতি পর্ব "উত্তরাখন্ড এক কথায় স্বর্গ" শীর্ষক ওয়েবনর সিরিজ প্রকাশ করেছে
নতুন দিল্লী, ১৮ মে, ২০২০
দেখো আপনা দেশ সিরিজের বিংশতি পর্ব "উত্তরাখন্ড এক কথায় স্বর্গ" গত ১৬ ই মে ২০২০ তে প্রকাশিত হয়েছে।এই পর্বে উত্তরাখন্ডের পর্যটনের সম্ভাবনা কে তুলে ধরা হয়েছে। এই অঞ্চলের দুটি অংশ কেদার খণ্ড এবং মানু খণ্ড এর ওপর আলোকপাত করা হয়েছে। এই অঞ্চলের সবচেয়ে জনপ্রিয় ভ্রমণ স্থান যেমন গঙ্গোত্রী, যমুনেত্রী, বদ্রিনাথ, কেদারনাথ, হেমকুন্ড সাহিব এবং ইউনেস্ক বিশ্ব ঐতিহ্য স্থল ভ্যালি অফ ফ্লাওয়ার্স ইত্যাদি বিষয় তুলে ধরা হয়েছে।
আন্তর্জাতিক সম্পর্ক বিশেষজ্ঞ, খাদ্য ঐতিহাসিক, পরিচিত পন্ডিত ব্যক্তিত্ব এবং জে এন ইউয়ের প্রাক্তন অধ্যাপক ড: পুষ্পেষ পন্থ, উত্তরাখন্ড বিশেষজ্ঞ, বিখ্যাত আলোকচিত্রী এবং লেখক শ্রী গনেশ শৈলী, ঋষিকেশের অস্পেন এডভেঞ্চর এর মহা নির্দেশক এবং প্রশিক্ষক শ্রী শশাঙ্ক পাণ্ডে এই ওয়েবনর সিরিজটি পরিচালনা করেন। সিরিজটি সংযোজন করেন কেন্দ্রীয় পর্যটন মন্ত্রকের অতিরিক্ত মহা নির্দেশক শ্রীমতী রুপিন্দর ব্রার।
উপস্থাপক রা উত্তরাখন্ডের পর্যটনের বিভিন্ন দিক তুলে ধরেন, তার মধ্যে উল্লেখ যোগ্য হল ঋষীকেশ এবং পিথোরাগড়ে রিভার রাফটিঙ্গ, ঔলিতে শীতকালীন ক্রীড়া এবং স্কিং, কৌশানি এবং তেহেরি বাঁধে প্যারাগ্লাইডিঙ্গ, পিন্ডারী হিমবাহ ও চোপতায় পর্বত আরোহণ,ঋষীকেশে ভারতের সর্বোচ্চ বুঙ্গি লাফ ইত্যাদি।
দু:সাহসিক কার্যকলাপের পাশাপাশি এই পর্বে তুলে ধরা হয়েছে শ্রেষ্ট প্রকৃতির সন্ধান। নিয়ে যাওয়া হয়েছে দেশের সবচেয়ে পুরাতন জাতীয় উদ্যান জিম করবেট জাতীয় উদ্যানে পাশাপাশি ভ্রমণ করানো হয়েছে ইউনেস্কো চিহ্নিত নন্দাদেবী জাতীয় উদ্যানে। পরিচিত করানো হয়েছে হিমালয় অঞ্চলের উদ্ভিদ ও প্রাণিজগতের সঙ্গে।
উত্তরাখন্ডকে জানতে বা সঠিক আতিথেয়তা পেতে এবং আঞ্চলিক খাবারের স্বাদ পেতে হোম স্টে তে থাকার কথা উল্লেখ করেছেন উপস্থাপকরা। এতে একই সঙ্গে গ্রামীন উত্তরাখন্ডকে চেনা যাবে বলে তাঁরা জানিয়েছেন।
অতিরিক্ত মহা নির্দেশক শ্রীমতী রুপিন্দার ব্রার সমাপ্তি পর্বে উত্তরাখন্ড কে দেবভূমি বলে উল্লেখ করেন। এই অঞ্চলে সব রুচির পর্যটকরা আস্তে পারেন। ধর্মীয় এবং পবিত্র স্থান যেমন রয়েছে তেমন ভাবে দু:সাহসিক খেলাএবং প্রকৃতিও রয়েছে বলে তিনি জানান।
এই ওয়েবনার সিরিজ গুলি দেখতে পাবেন :https://www.youtube.com/channel/UCbzlbBmMvtvH7d6Zo_ZEHDA/ এবং একই সঙ্গে ভারত সরকারের পর্যটন মন্ত্রকের সোশ্যাল মিডিয়া হ্যান্ডেলে দেখা যাবে।
পরবর্তী ওয়েবনার সিরিজটি দেখা যাবে ১৯শে মে, ২০২০ তারিখে বেলা ১১ টায়। এই সিরিজটি নির্মিত হয়েছে ভোপাল কে কেন্দ্র করে। "ফোটো ওয়াকিং ভোপাল" শীর্ষক এই ওয়েবনার সিরিজটিতে যোগ দিতে নাম নিবন্ধ করা যাবে:https://digitalindia-gov-zoom.us/webinar/register/WN_wLHXyRTGTrK3Vb-ljK8sxQ এ ক্লিক করে।
(CG/PPM
শিল্পওবাণিজ্যমন্ত্রক
জিআই ট্যাগ সম্বলিত উপযুক্ত কৃষিজ পণ্যের রপ্তানি বাড়াতে কেন্দ্রের অগ্রাধিকার
নতুন দিল্লি, ১৭ মার্চ, ২০২২
স্থানীয় ভাবে উৎপাদিত জিআই বা ভৌগলিক পরিচিতি সম্পন্ন কৃষিজ পণ্যের রপ্তানি বাড়াতে কেন্দ্র নতুন নতুন পণ্য ও বিদেশি বাজার চিহ্নিতকরণকে অগ্রাধিকার দিয়ে আসছে। দার্জিলিঙের চা ও বাসমতী চাল এরকম অত্যন্ত জনপ্রিয় দুটি জিআই ট্যাগ সম্বলিত ভারতীয় কৃষিজ পণ্য। সারা বিশ্বজুড়ে এই দুটি পণ্যের বাজার রয়েছে। এমনকি, দেশের বিভিন্ন জায়গায় জিআই ট্যাগ সম্বলিত এমন অনেক উপযুক্ত কৃষিজ পণ্য রয়েছে, যা সম্ভাব্য বাজারের খোঁজ করে ক্রেতাদের কাছে পৌঁছে দেওয়া যেতে পারে।
প্রধানমন্ত্রীর ভোকাল ফর লোকাল এবং আত্মনির্ভর ভারতের পরিকল্পনাকে সামনে রেখে কেন্দ্র কৃষি ও প্রক্রিয়াজাত খাদ্য রপ্তানি উন্নয়ন কর্তৃপক্ষের মাধ্যমে সারা বিশ্বে নতুন নতুন বাজারে কৃষিজ পণ্যের রপ্তানিতে গুরুত্ব দিয়ে আসছে। এই কর্তৃপক্ষের মাধ্যমে একাধিক জিআই ট্যাগ সম্বলিত কৃষিজ পণ্য, যেমন - কালা নমক রাইস, নাগা মির্চি, ব্যাঙ্গালোর রোজ অনিয়ন, নাগপুরের কমলা, বর্ধমানের মিহিদানা ও সীতাভোগ, জলগাঁওয়ের কলা, ভাজাকুলামের আনারস প্রভৃতি রপ্তানি করা হচ্ছে।
উল্লেখ করা যেতে পারে, গত বছর জিআই ট্যাগ সম্বলিত নাগাল্যান্ডের লঙ্কা গ্রেট ব্রিটেনে রপ্তানি করা হয়েছে। মণিপুরের ব্ল্যাক রাইসও সেদেশে পাঠানো হয়েছিল। এছাড়াও পশ্চিমবঙ্গ থেকে তিনটি জিআই প্রজাতির আম বাহারিনে রপ্তানি করা হয়। দক্ষিণ ২৪ পরগণার এক বিশেষ মিষ্টান্ন বা মোয়া কলকাতা বিমান বন্দর থেকে বাহারিনে পাঠানো হয়। জয়নগরের এই মোয়া প্রাথমিক ভাবে পাঠানোর পর বাহারিন থেকে আরও বেশি পরিমাণে বরাত আসে।
কেন্দ্রীয় সরকার জিআই ট্যাগ সম্বলিত কৃষিজ পণ্যগুলির রপ্তানি বাড়াতে কৃষক উৎপাদক সংগঠন এবং কৃষিজ পণ্য উৎপাদক সংস্থাগুলির মধ্যে যোগসূত্র গড়ে তোলার ওপর গুরুত্ব দিয়ে আসছে। এই লক্ষ্যে সরকার বারাণসীতে আন্তর্জাতিক ব্যবসায়িক গোষ্ঠীর সঙ্গে যোগসূত্র গড়ে তুলতে একটি এক্সপোর্ট হাব স্থাপনের সিদ্ধান্ত নিয়েছে।
জিআই ট্যাগ সম্বলতি ভারতীয় কৃষিজ পণ্যের রপ্তানি বাড়াতে কৃষি ও প্রক্রিয়াজাত খাদ্য রপ্তানি উন্নয়ন কর্তৃপক্ষ গতবছর সংযুক্ত আরব আমিরশাহী ও মার্কিন যুক্তরাষ্ট্রের সঙ্গে ভার্চুয়াল পদ্ধতিতে ক্রেতা-বিক্রেতা কর্মসূচির আয়োজন করে। এই কর্মসূচিতে ভারতীয় রপ্তানিকারী এবং ওই দুই দেশের আমদানিকারীদের মধ্যে বিভিন্ন বিষয়ে সরাসরি কথা হয়। জিআই ট্যাগ সম্বলিত কৃষিজ পণ্যের রপ্তানির ওপর গুরুত্ব দেওয়া হচ্ছে।
উল্লেখ করা যেতে পারে, বর্তমানে দেশে জিআই ট্যাগ সম্বলিত নথিভুক্ত কৃষিজ পণ্যের সংখ্যা ৪১৭। এরমধ্যে, ১৫০টি কৃষি ও খাদ্যপণ্য রয়েছে। এমনকি, এই ১৫০টি কৃষি ও খাদ্য পণ্যের মধ্যে ১০০টির বেশি সামগ্রী কৃষি ও প্রক্রিয়াজাত খাদ্য রপ্তানি উন্নয়ন কর্তৃপক্ষের অধীনে পড়ে।
CG/BD/AS/
(Visitor Counter : 146
সারওরসায়নমন্ত্রক
দেশের সর্বত্রই খরিফ মরশুমে ইউরিয়া বিক্রি বৃদ্ধি পেয়েছে : শ্রী গৌড়া
নয়াদিল্লি, ২৭ আগস্ট, ২০২০
কেন্দ্রীয় সার ও রসায়ন মন্ত্রী শ্রী ডি ভি সদানন্দ গৌড়া বলেছেন, এ বছর খরিফ মরশুমে দেশের প্রায় সর্বত্রই ইউরিয়া বিক্রির পরিমাণ বেড়েছে।
তিনি বলেন, কেন্দ্রীয় সরকার সময়মতো দেশীয় সার উৎপাদক সংস্থাগুলির থেকে সার কেনায় এই সার বিক্রির পরিমাণ বৃদ্ধি পেয়েছে। এই মরশুমে চাহিদামতো পর্যাপ্ত পরিমাণে সার যোগানও দেওয়া হয়েছে। শ্রী গৌড়া, আজ নতুন দিল্লিতে কর্ণাটকের কৃষিমন্ত্রী শ্রী বি সি পাতিলের সঙ্গে দেশে সারের পর্যাপ্ত মজুতের বিষয়ে আলোচনা করার সময় একথা জানান। কেন্দ্রীয় মন্ত্রী বলেন, দেশে সারের মজুত ঠিক রাখতে কেন্দ্রীয় সরকার নিরন্তর প্রয়াস চালিয়ে যাচ্ছে এবং সংশ্লিষ্ট রাজ্য সরকারগুলির সঙ্গে সহায়তা বজায় রেখেছে।
কর্ণাটক প্রসঙ্গে শ্রী গৌড়া বলেন, সে রাজ্যে খরিফ মরশুমে ৮ লক্ষ ৫০ হাজার মেট্রিক টন সারের প্রয়োজন ছিল। ১ এপ্রিল থেকে ২৬ আগস্ট পর্যন্ত সেই রাজ্যের সরকার ৬ লক্ষ ৪৬ হাজার মেট্রিক টন সার কিনেছে। চলতি মরশুমে সারের অভূতপূর্ব চাহিদা থাকা সত্ত্বেও রাজ্য সরকারগুলিকে সমান পরিমাণে যোগান দেওয়া হয়েছে। শ্রী গৌড়া কর্ণাটক সরকার যেভাবে সার নিয়ে কালোবাজারির বিরুদ্ধে ব্যবস্থা গ্রহণ করেছে তার উচ্ছ্বসিত প্রশংসা করেন।
তিনি আশ্বাস দিয়েছেন যে, আগামীদিনে প্রয়োজন অনুযায়ী সার সরবরাহ বাড়ানো হবে। কর্ণাটক সরকারের সারের চাহিদা মতো সরবরাহের জন্য কেন্দ্রীয় সরকারকে ধন্যবাদও জানিয়েছেন সে রাজ্যের কৃষিমন্ত্রী।
(CG/SS/DM
নারীওশিশুবিকাশমন্ত্রক
ফাস্ট ট্র্যাক বিশেষ আদালত
নয়াদিল্লী, ১২ জুলাই , ২০১৯
কেন্দ্রীয় সরকার ফৌজদারী সংশোধনী আইন ২০১৮ বলবৎ করেছে। এই সংশোধনীর মাধ্যমে ভারতীয় দন্ডবিধি, ফৌজদারী কার্যপ্রণালী বিধি, ভারতীয় প্রমাণ আইন, ২০১২ সালে যৌন অপরাধের শিকার থেকে শিশুদের রক্ষা করার জন্য পকসো আইনে কঠোর পদক্ষেপ নেবার সংস্থান রয়েছে । এর ফলে আক্রান্ত মহিলা ও নাবালিকাদের জন্য বিচার প্রক্রিয়া ত্বরান্বিত হবে, যাতে তারা দ্রুত বিচার পান।
আইন ও বিচার মন্ত্রক ধর্ষণের মামলাগুলির দ্রুত নিষ্পত্তির জন্য কেন্দ্রের অন্যান্য প্রকল্প গুলির মত ফাস্ট ট্র্যাক বিশেষ আদালত গঠন করবে। ধর্ষণ ও পকসোর বকেয়া মামলাগুলির নিষ্পত্তির জন্য ১০২৩টি ফাস্ট ট্র্যাক বিশেষ আদালত গঠন করা হবে। এর জন্য “ নির্ভয়া তহবিল” থেকে ৭৬৭কোটি ২৫ লক্ষ টাকা পাওয়া যাবে। এই তহবিলের দায়িত্বপ্রাপ্ত আধিকারিকরা ইতিমধ্যেই এই প্রকল্প মূল্যায়ন করেছেন।
লোকসভায় আজ নারী ও শিশু বিকাশ মন্ত্রী শ্রীমতী স্মৃতি জুবিন ইরানী এক লিখিত প্রশ্নের জবাবে এই তথ্য জানিয়েছেন।
CG/CB
(Visitor Counter : 70
তথ্যওসম্প্রচারমন্ত্রক
কর্মসংস্থানের সুযোগ-সুবিধার ব্যাপারে সচেতনতা বাড়াতে রোজগার সমাচার পত্রিকার ই-সংস্করণের সূচনা
তরুণ পাঠকদের ক্রমবর্ধমান চাহিদা মেটাতেই পত্রিকার ই-সংস্করণ
নয়াদিল্লি, ০৮ আগস্ট, ২০১৯
কর্মসংস্থানের সুযোগ-সুবিধার ব্যাপারে সচেতনতা আরও বাড়াতে রোজগার সমাচার পত্রিকার ই-সংস্করণের সূচনা হয়েছে। সম্প্রতি কেন্দ্রীয় তথ্য ও সম্প্রচার মন্ত্রী শ্রী প্রকাশ জাভড়েকর পত্রিকার ই-সংস্করণের সূচনা করেন। মুদ্রিত পত্রিকার মতো ই-সংস্করণেও সরকারি কাজের পাশাপাশি, রাষ্ট্রায়ত্ত ক্ষেত্রগুলিতেও কর্মসংস্থানের সুযোগ-সুবিধা সংক্রান্ত বিবরণ থাকবে। এই সংস্করণে পাঠকদের সঠিক তথ্য প্রদানে এবং কাজের উপযোগী তথ্য দিয়ে সঠিক দিশা নির্ধারণে বিশেষজ্ঞদের কর্মমুখী নিবন্ধও থাকছে। আশা করা হচ্ছে, পত্রিকার ই-সংস্করণের ফলে তরুণ পাঠকদের কর্মসংস্থান সংক্রান্ত বিভিন্ন চ্যালেঞ্জের চাহিদা মেটানো সম্ভব হবে। ই-সংস্করণের মূল্য স্থির হয়েছে মুদ্রিত সংস্করণটির দামের ৭৫ শতাংশ। বার্ষিক ৪০০ টাকার বিনিময়ে যে কেউ এই সংস্করণ দেখতে পারবেন। এছাড়াও, ই-সংস্করণটি www.employmentnews.gov.in ওয়েবসাইটের e-version ট্যাবে গিয়েও দেখা যেতে পারে।
উল্লেখ করা যেতে পারে, ইংরাজি এমপ্লয়মেন্ট নিউজ পত্রিকার হিন্দি সংস্করণ হ’ল রোজগার সমাচার। এর একটি ঊর্দু সংস্করণও রয়েছে। প্রতি সপ্তাহে কর্মসংস্থান বিষয়ক এই পত্রিকার বিভিন্ন সংস্করণের লক্ষ লক্ষ কপি বিক্রি হয়। কেন্দ্রীয় তথ্য ও সম্প্রচার মন্ত্রক প্রকাশিত সাপ্তাহিক এমপ্লয়মেন্ট নিউজের প্রকাশনা শুরু হয় ১৯৭৬ সালে।
CG/BD/SB
(Visitor Counter : 130
প্রধানমন্ত্রীরদপ্তর
নুমালিগড় পরিশোধনাগার সম্প্রসারণ প্রকল্পে প্রথম বৃহদায়তন এবং অধিক মালবহনের ক্ষমতাসম্পন্ন পণ্যবাহী জাহাজ নিয়ে সন্তোষ প্রকাশ প্রধানমন্ত্রীর
নয়াদিল্লি, ১৪ এপ্রিল,২০২৩
প্রধানমন্ত্রী শ্রী নরেন্দ্র মোদী নুমালিগড় পরিশোধনাগার সম্প্রসারণ প্রকল্পে প্রথম বৃহদায়তন এবং অধিক মালবহনের ক্ষমতাসম্পন্ন পণ্যবাহী জাহাজ নিয়ে সন্তোষ প্রকাশ করেছেন। ইন্দো-বাংলাদেশ প্রোটোকল রুট হয়ে পাণ্ডু বহু উদ্দেশ্যসাধক বন্দরে এটি পৌঁছয়।
কেন্দ্রীয় বন্দর, জাহাজ চলাচল ও জলপথ মন্ত্রকের এক ট্যুইটের উত্তরে প্রধানমন্ত্রী ট্যুইট করে বলেন :
“প্রশংসনীয় নৈপুণ্য।”
PG/AB/DM/
(